བློ་སེང་སྲིད་སྐྱོང་དུ་ལངས་མ་ཐག་ཏུ་གསར་འགྱུར་བརྒྱུད་ལམ་ཁག་ཏུ་ཚ་ཚ་འུར་འུར་གྱི་གླེང་གཞི་ཞིག་བྱུང་མྱོང་ཞིང་།དེ་ནི་བོད་ནང་དུ་རང་ལུས་མེར་བསྲེགས་ཀྱི་ཐོག་མ་སུ་ཡིན་མིན་གྱི་སྐོར་རེད།བློ་སེང་སྲིད་སྟེགས་སུ་ལངས་ནས་ཅང་མ་འགོར་བར་ཨ་རི་དང་ཡུ་རོབ་སོགས་སུ་སྐོར་སྐྱོད་ཀྱི་གཏམ་གླེང་མང་པོ་བྱས་པའི་སྐབས་སུ་བོད་ནང་རང་ལུས་མེར་བསྲེགས་གནང་མཁན་བཀྲ་བྷེ་ལགས་ཚར་གཅིག་ཀྱང་བགྲངས་མེད།བསམ་བཞིན་དུ་རྒྱལ་གཅེས་དཔའ་བོ་དགེ་འདུན་ཕུན་ཚོགས་ཐོག་མར་བགྲངས་ཏེ་བརྩིས་ཡོད།རྒྱུ་མཚན་ཅིའི་ཕྱིར་ཡིན་ནམ།ཧ་ཅང་གསལ་བོ་ཡིན་ཏེ།བཀྲ་བྷེ་ལགས་ཀྱིས་སྐུ་ལུས་མེར་སྲེག་གནང་དུས་སྤྱི་ལོ་༢༠༠༩ལོ་ཡིན་པས་སྐབས་དེ་ནི་ཁོ་རང་གི་སྲིད་དབང་གི་དུས་དང་ལོ་ངོ་འགའི་འགྱངས་ཁྱད་ཕྱིན་ཡོད།དགེ་འདུན་ཕུན་ཚོགས་ལགས་ཀྱིས་སྐུ་ལུས་མེར་བསྲེགས་གནང་སྐབས་ཁོ་རང་སྲིད་སྟེགས་ལ་ལངས་མ་ཐག་ཡིན་པས་རེེད།